title: شينݣيكي نو كيوجين (أنيمي)
text: لقصة كتطرا ف عالم كتعيش فيه لبشرية ف مدون مضورة عليها تلاتة د سوار عراض ؤ عاليين، باش تحمي راسها من وحوش كبار كياكلو بنادم سميتهوم لعمالقة (ب جاپونية 巨人 كيوجين). شّخصيات رئيسية ف لقصة هوما إيرين ييݣر، ؤ صحابو أرمين أرلرت ؤ ميكاسا أكرمان. إيرين ف لبدية د لقصة كيشوف مدينتو تدمرات ؤ مّو تقتلات من طرف لعمالقة بشكل بْشيع بزاف، ؤ هوّا باقي صغير، ؤ كيحلف بلي غادي يقتل لعمالقة كاملين.